2010R0945 — FI — 03.12.2011 — 002.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:









▼B

KOMISSION ASETUS (EU) N:o 945/2010,

annettu 21 päivänä lokakuuta 2010,

varainhoitovuodelle 2011 kirjattavien varojen jakamista jäsenvaltioille koskevan suunnitelman hyväksymisestä interventiovarastoista peräisin olevien elintarvikkeiden toimittamiseksi EU:n vähävaraisimmille henkilöille ja tietyistä asetuksen (EU) N:o 807/2010 säännöksistä poikkeamisesta







EUROOPAN KOMISSIO, joka ottaa huomioon Euroopan unionin toiminnasta tehdyn sopimuksen, ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 ( 1 ) ja erityisesti sen 43 artiklan f ja g alakohdan yhdessä 4 artiklan kanssa, ottaa huomioon maatalouden euromääräisestä valuuttajärjestelmästä 15 päivänä joulukuuta 1998 annetun neuvoston asetuksen (EY) N:o 2799/98 ( 2 ) ja erityisesti sen 3 artiklan 2 kohdan, sekä katsoo seuraavaa: (1) Interventiovarastoista peräisin olevien elintarvikkeiden unionin vähävaraisimpien henkilöiden hyväksi toimittamisen yksityiskohtaisista soveltamissäännöistä 14 päivänä syyskuuta 2010 annetun komission asetuksen (EU) N:o 807/2010 ( 3 ) 2 artiklan mukaisesti komission on hyväksyttävä varainhoitovuoden 2011 osalta käytettävissä olevista määrärahoista rahoitettava jakelusuunnitelma. Kyseisessä suunnitelmassa on vahvistettava kunkin toimea soveltavan jäsenvaltion osalta erityisesti käytettävissä olevat enimmäismäärärahat suunnitelman toteuttamiseksi kussakin jäsenvaltiossa ja jokaisen tuotelajin määrä, joka voidaan poistaa interventiovarastoista. (2) Jäsenvaltiot, jotka osallistuvat jakelusuunnitelmaan varainhoitovuonna 2011, ovat toimittaneet komissiolle asetuksen (EU) N:o 807/2010 1 artiklan mukaisesti edellytettävät tiedot. (3) Määrärahojen jakamista varten on tarpeen ottaa huomioon erityisesti tiedot siitä, missä määrin jäsenvaltiot ovat käyttäneet niille aiempina vuosina myönnettyjä varoja. (4) Asetuksen (EU) N:o 807/2010 2 artiklan 3 kohdan a alakohdan iii alakohdassa säädetään määrärahojen myöntämisestä tuotteiden ostamiseksi markkinoilta, jos tuotetta ei ole tilapäisesti saatavilla interventiovarastoissa. Koska interventioelinten hallussa tällä hetkellä olevat voin varastot eivät riitä kattamaan osuuksia olisi vahvistettava määrärahat, jotka voidaan tarvittaessa myöntää markkinoilta tehtäviin ostoihin varainhoitovuotta 2011 koskevan jakelusuunnitelman toteuttamiseksi. (5) Asetuksen (EU) N:o 807/2010 4 artiklassa säädetään, että jos riisiä ei ole saatavilla interventiovarastoissa, komissio voi sallia viljan poistamisen interventiovarastoista markkinoilta hankittujen riisin ja riisituotteiden toimituksen maksuna. Koska riisin interventiovarastoja ei tällä hetkellä ole, olisi sallittava viljan poistaminen interventiovarastoista markkinoilta hankittujen riisituotteiden toimituksen maksuna. (6) Asetuksen (EU) N:o 807/2010 8 artiklan 1 kohdassa säädetään jäsenvaltioiden välisistä tuotteiden siirroista, jos tuotteita ei ole sen jäsenvaltion interventiovarastoissa, jossa tuotteita tarvitaan vuotuisen jakelusuunnitelman toteuttamista varten. Sen vuoksi olisi sallittava kyseisen suunnitelman toteuttamiseksi vuonna 2011 tarvittavat EU:n sisäiset siirrot asetuksen (EU) N:o 807/2010 8 artiklassa säädetyin edellytyksin. (7) Lisäksi kun otetaan huomioon viljan markkinatilanne ja jotta komissio voisi hallinnoida viljan interventiovarastoja tehokkaasti ja ajoissa, on EU:n sisäisten siirtojen tapauksessa aiheellista, että toimittajajäsenvaltiot ilmoittavat komissiolle viipymättä niiden interventiossa olevan kunkin viljalajin määrät, jotka ne varaavat vuoden 2011 jakelusuunnitelman täytäntöönpanoa varten. (8) Koska vuoden 2011 jakelusuunnitelman täytäntöönpano on monimutkaista ja edellyttää suuren määrän EU:n sisäisiä siirtoja, on aiheellista korottaa asetuksen (EU) N:o 807/2010 3 artiklan 4 kohdassa säädettyä viiden prosentin marginaalia. (9) Jotta varmistetaan, ettei interventiovarastoista siirrettyjä tuotteita saateta markkinoille epäsopivaan aikaan kyseistä vuotta, asetuksen (EU) N:o 807/2010 3 artiklan 2 kohdan ensimmäisessä, toisessa ja kolmannessa alakohdassa säädettyjä määräaikoja, joiden aikana tuotteita voidaan poistaa interventiovarastoista, olisi lyhennettävä. (10) Kun otetaan huomioon interventiovarastoista poistettavien tuotteiden ja EU:n sisäisten siirtojen suuri määrä, on aiheellista poiketa 60 päivän jaksosta, jolloin tuotteiden poistaminen interventiosta on sallittua asetuksen (EU) N:o 807/2010 3 artiklan 2 kohdan viidennen alakohdan mukaisesti. (11) Koska vilja-alan nykyistä markkinatilannetta leimaavat korkeat markkinahinnat, on unionin taloudellisten etujen turvaamiseksi aiheellista korottaa vakuutta, joka viljan toimitusurakan saajan on asetettava asetuksen (EU) N:o 807/2010 4 artiklan 3 kohdan ja 8 artiklan 4 kohdan mukaisesti. (12) Vuotuista jakelusuunnitelmaa sovellettaessa asetuksen (EY) N:o 2799/98 3 artiklan mukaisena määräytymisperusteena olisi pidettävä julkisten varastojen tilivuoden alkamispäivää. (13) Komissio on asetuksen (EU) N:o 807/2010 2 artiklan 2 kohdan mukaisesti kuullut tämän vuotuisen jakelusuunnitelman laatimisen yhteydessä EU:n vähävaraisimpien henkilöiden ongelmiin perehtyneitä tärkeimpiä järjestöjä. (14) Maatalouden yhteisen markkinajärjestelyn hallintokomitea ei ole antanut lausuntoa puheenjohtajansa asettamassa määräajassa, sekä katsoo seuraavaa: ON HYVÄKSYNYT TÄMÄN ASETUKSEN:







1 artikla

EU:n vähävaraisimmille henkilöille asetuksen (EY) N:o 1234/2007 27 artiklan mukaisesti jaettavaksi tarkoitetut elintarviketoimitukset toteutetaan vuonna 2011 tämän asetuksen liitteessä I olevan vuotuisen jakelusuunnitelman mukaan.

Viljan käyttö markkinoilta hankittujen riisituotteiden toimituksen maksuna on sallittua asetuksen (EU) N:o 807/2010 4 artiklan 2 kohdan mukaisesti.

2 artikla

Jäsenvaltioille myönnettävät määrärahat voin ostamiseksi EU:n markkinoilta 1 artiklassa tarkoitettua suunnitelmaa varten vahvistetaan liitteessä II.

3 artikla

1. Tämän asetuksen liitteessä III lueteltujen tuotteiden EU:n sisäiset siirrot sallitaan asetuksen (EU) N:o 807/2010 8 artiklassa säädetyin edellytyksin.

2. Kun kyse on EU:n sisäisistä siirroista, toimittajajäsenvaltioiden on ilmoitettava komissiolle 15 päivän kuluessa tämän asetuksen voimaantulosta niiden interventioelinten hallussa olevan kunkin viljalajin määrät, jotka on varattu vuoden 2011 jakelusuunnitelman täytäntöönpanoa varten.

▼M2

3 a artikla

Poiketen siitä, mitä asetuksen (EU) N:o 807/2010 3 artiklan 1 kohdassa säädetään, vuoden 2011 jakelusuunnitelman täytäntöönpanokausi päättyy 29 päivänä helmikuuta 2012.

▼B

4 artikla

▼M2

Poiketen siitä, mitä asetuksen (EU) N:o 807/2010 3 artiklan 2 kohdan ensimmäisessä ja kolmannessa alakohdassa säädetään, vuoden 2011 jakelusuunnitelman osalta voi ja rasvaton maitojauhe on poistettava interventiovarastoista 1 päivän kesäkuuta ja 31 päivän joulukuuta 2011 välisenä aikana. Myönnettyjen voin ja rasvattoman maitojauheen määrien pitämisestä interventiovarastoissa 30 päivän syyskuuta ja niiden tosiasiallisen interventiovarastoista poistamispäivän välisenä aikana aiheutuvista kuluista vastaa jäsenvaltio, jolle tuotteet on myönnetty vuoden 2011 jakelusuunnitelman mukaisesti.

▼B

Tämän artiklan ensimmäistä kohtaa ei kuitenkaan sovelleta osuuksiin, jotka koskevat enintään 500 tonnin määriä.

Vuoden 2011 jakelusuunnitelman osalta asetuksen (EU) N:o 807/2010 3 artiklan 2 kohdan viidennessä alakohdassa säädettyä tuotteiden poistamista interventiovarastoista koskevaa 60 päivän jaksoa ei sovelleta voin ja rasvattoman maitojauheen yhteydessä.

5 artikla

Poiketen siitä, mitä asetuksen (EU) N:o 807/2010 3 artiklan 2 kohdan toisessa alakohdassa säädetään, vuoden 2011 jakelusuunnitelman osalta 70 prosenttia interventioelinten hallussa olevista viljavarastoista on poistettava ennen 1 päivää kesäkuuta 2011.

Vuoden 2011 jakelusuunnitelman osalta asetuksen (EU) N:o 807/2010 3 artiklan 2 kohdan viidennessä alakohdassa säädettyä tuotteiden poistamista interventiovarastoista koskevaa 60 päivän jaksoa ei sovelleta viljan yhteydessä.

▼M1

Vuoden 2011 jakelusuunnitelman osalta tämän artiklan ensimmäistä kohtaa ja asetuksen (EU) N:o 807/2010 3 artiklan 2 kohdan toisen alakohdan ensimmäistä virkettä ei sovelleta Suomessa varastoituina oleviin seuraaviin viljamääriin:

— Italialle myönnetyt 12 856 tonnia ja

— Slovenialle myönnetyt 306 tonnia.

▼M2

5 a artikla

Poiketen siitä, mitä asetuksen (EU) N:o 807/2010 3 artiklan 3 kohdassa säädetään, vuoden 2011 jakelusuunnitelman osalta siinä tapauksessa, että tuotteita hankitaan markkinoilta 2 artiklan 3 kohdan a alakohdan iii ja iv alakohdan soveltamiseksi, toimijan toimittamien tuotteiden maksutoimet on saatettava päätökseen ennen 31 päivää joulukuuta 2011.

▼B

6 artikla

Poiketen siitä, mitä asetuksen (EU) N:o 807/2010 4 artiklan 3 kohdan viidennessä alakohdassa ja 8 artiklan 4 kohdan ensimmäisessä alakohdassa säädetään, toimitusurakan saajan on vuoden 2011 jakelusuunnitelman osalta ennen viljan poistamista interventiosta asetettava vakuus, jonka suuruus on 150 euroa tonnilta.

7 artikla

Poiketen siitä, mitä asetuksen (EU) N:o 807/2010 3 artiklan 4 kohdassa säädetään, suunnitelma on tarkistettava, jos perustellut muutokset koskevat vuoden 2011 jakelusuunnitelman osalta vähintään kymmentä prosenttia niistä määristä tai arvoista, jotka on merkitty tuotetta kohden EU:n suunnitelmaan.

8 artikla

Tämän asetuksen 1 artiklassa tarkoitetun vuotuisen jakelusuunnitelman toteuttamiseksi asetuksen (EY) N:o 2799/98 3 artiklassa tarkoitettu määräytymisperusteen päivämäärä on 1 päivä lokakuuta 2010.

9 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

▼M1









LIITE I

VUOTUINEN JAKELUSUUNNITELMA VUODEKSI 2011

a) Käytettävissä olevat määrärahat suunnitelman toteuttamiseksi vuonna 2011 kussakin jäsenvaltiossa



(euroa) Jäsenvaltio Määrärahat Belgique/België 10 935 075 България 11 042 840 Česká republika 45 959 Eesti 755 405 Éire/Ireland 1 196 457 Elláda 20 045 000 España 74 731 353 France 72 741 972 Italia 102 023 445 Latvija 6 723 467 Lietuva 7 781 341 Luxembourg 107 483 Magyarország 14 146 729 Malta 640 243 Polska 75 422 222 Portugal 20 513 026 România 49 578 143 Slovenija 2 441 755 Slovakia 4 809 692 Suomi/Finland 4 318 393 Yhteensä 480 000 000

b) Jokaisen tuotelajin määrä, joka voidaan poistaa EU:n interventiovarastoista sen jakamiseksi jäsenvaltioissa tämän liitteen a kohdassa esitettyjen enimmäismäärien rajoissa



(tonnia) Jäsenvaltio Vilja Voi Rasvaton maitojauhe Sokeri Belgique/België 74 030 — 1 687 България 103 318 — — Česká Republika 401 — — 9 Eesti 7 068 — — — Eire/Ireland 250 109 — Elláda 88 836 976 — España 305 207 — 23 507 France 491 108 — 11 305 Italia 480 539 — 28 281 Latvija 50 663 — 730 Lietuva 61 000 — 704 Luxembourg (1) — — — Magyarország 132 358 — — Malta 5 990 — — Polska 441 800 — 15 743 Portugal 61 906 458 5 000 România 370 000 — 5 600 Slovenija 14 465 — 500 Slovakia 45 000 — — Suomi/Finland 25 338 — 899 Yhteensä 2 759 277 1 543 93 956 9 (1) Luxemburg: myönnetyt määrärahat maitotuotteiden ostamiseksi EU:n markkinoilta: 101 880 euroa, joka korvaa Luxemburgin osuuden rasvattoman maitojauheen osalta.

▼B









LIITE II

Jäsenvaltioille myönnettävät määrärahat voin ostamiseksi EU:n markkinoilta:







(euroina) Jäsenvaltio Voi Éire/Ireland 867 046 Elláda 7 835 710 Portugal 3 666 327 Yhteensä 12 369 083









LIITE III

▼M1

a) Varainhoitovuoden 2011 suunnitelmassa sallitut EU:n sisäiset viljan siirrot



Määrä (tonnia) Haltija Vastaanottaja 1. 39 080 BLE, Deutschland BIRB, Belgique 2. 57 631 Pôdohospodárska platobná agentúra, Slovenská Republika Държавен фонд ”Земеделие” — Разплащателна агенция, България 3. 250 FranceAgriMer, France OFI, Ireland 4. 88 836 Mezőgazdasági és Vidékfejlesztési Hivatal, Magyarország OPEKEPE, Elláda 5. 305 207 FranceAgriMer, France FEGA, España 6. 467 683 BLE, Deutschland AGEA, Italia 7. 27 670 PRIA, Eesti Rural Support Service, Latvia 8. 5 990 AMA, Austria Ministry for Resources and Rural Affairs Paying Agency, Malta 9. 75 912 BLE, Deutschland ARR, Polska 10. 61 906 FranceAgriMer, France IFAP I.P., Portugal 11. 146 070 SZIF, Česká republika Agenția de Plăți și Intervenție pentru Agricultură, România 12. 162 497 Mezőgazdasági és Vidékfejlesztési Hivatal, Magyarország Agenția de Plăți și Intervenție pentru Agricultură, România 13. 14 159 AMA, Austria Agencija Republike Slovenije za kmetijske trge in razvoj podeželja, Slovenija 14. 12 856 Agency for Rural Affairs, Suomi/Finland AGEA, Italia 15. 306 Agency for Rural Affairs, Suomi/Finland Agencija Republike Slovenije za kmetijske trge in razvoj podeželja, Slovenija

▼B

b) Varainhoitovuoden 2011 suunnitelmassa sallitut EU:n sisäiset rasvattoman maitojauheen siirrot



Määrä (tonnia) Haltija Vastaanottaja 1. 23 507 OFI, Ireland FEGA, España 2. 28 281 BLE, Deutschland AGEA, Italia 3. 730 PRIA, Eesti Rural Support Service, Latvia ▼M1 4. 13 147 BLE, Deutschland ARR, Polska ▼B 5. 4 393 FranceAgriMer, France IFAP I.P., Portugal 6. 5 600 BLE, Deutschland Agenția de Plăți și Intervenție pentru Agricultură, România 7. 500 SZIF, Česká republika Agencija Republike Slovenije za kmetijske trge in razvoj podeželja, Slovenija

c) Varainhoitovuoden 2011 suunnitelmassa sallitut EU:n sisäiset voin siirrot



Määrä (tonnia) Haltija Vastaanottaja 1. 109 Lietuvos žemės ūkio ir maisto produktų rinkos reguliavimo agentūra, Lietuva OFI, Ireland 2. 181 PRIA, Eesti OPEKEPE, Elláda 3. 795 Lietuvos žemės ūkio ir maisto produktų rinkos reguliavimo agentūra, Lietuva OPEKEPE, Elláda 4. 458 Lietuvos žemės ūkio ir maisto produktų rinkos reguliavimo agentūra, Lietuva IFAP I.P., Portugal